Lietuvos Sąjūdžio stadionas

Lietuvos Sąjūdžio stadionas (1961–2014 m. Radviliškio miesto centrinis stadionas) – futbolo ir lengvosios atletikos stadionas Radviliškyje. Priklauso Radviliškio rajono savivaldybei. Stadione namų rungtynes žaidžia miesto futbolo komanda FSK Radviliškis. Stadione kasmet vyksta apie 200 sportinių renginių: miesto šventės, rajono, apskrities, respublikinės, zoninės ir tarpzoninės futbolo varžybos, bendrojo lavinimo mokyklų lengvosios atletikos varžybos, tarptautiniai susitikimai. Stadione yra 400 m ilgio bėgimo takas, natūralios vejos aikštė 102×75 m, tribūna (482 sėdimos vietos su pagalbinėmis patalpomis), dirbtinės dangos futbolo aikštelė 23×38 m, krepšinio aikštelė, dveji teniso kortai. Istorija 1961 m. Radviliškyje įrengtas stadionas su tribūnomis, bėgimo takais, lengvosios atletikos sektoriais, futbolo aikšte. 1986 m. jis rekonstruotas. 2006 m. stadione įrengta dirbtinės dangos futbolo aikštelė. 2011 m. baigta dar viena stadiono rekonstrukcija – pakeista bėgimo takų danga, įrengtas apšvietimas, žiūrovų tribūna su persirengimo kambariais. 2014 m. kovo 10 d., Lietuvos nepriklausomybės švenčių išvakarėse Radviliškio rajono savivaldybės taryba miesto centrinį stadioną pavadino Lietuvos Sąjūdžio stadionu. Savivaldybės tarybos nariai pritarė tam, kad Radviliškyje atsirastų objektas, įprasminantis ir primenantis siekį gyventi sava valia, tvarkytis taip, kaip norisi Lietuvos piliečiams. Lietuvos Atgimimo metais stadione vykdavo Lietuvos Sąjūdžio iniciatyvinės grupės organizuoti mitingai. Rekonstrukcija 2007 m. už 80 tūkstančių litų parengtas stadiono rekonstrukcijos techninis projektas. 2010 m. vykdant stadiono rekonstrukciją atlikti šie darbai: Atnaujinti bėgimo takai. Paklota speciali bėgimo takams skirta danga. Pastatytos naujos apie 800 vietų talpinančio tribūnos su plastikinėmis kėdėmis Įrengtas apšvietimas Įrengti dveji lauko teniso kortai Atnaujinta krepšinio aikštelė. Naujai išasfaltuota, pastatyti nauji, šiuolaikiški krepšiai, įrengtos sėdimos vietos žiūrovams. Sutvarkytos šuoliaduobės. Stadioną juosia nauja tvora. Šaltiniai